da da da da da da nb da da da da da da da da nb en en
Årets Nistrup-pokaler uddelt for 42. gang - Svanholm Cricketklub
Tirsdag d. 21. december 2021 kl. 09:28 af Henrik Pfaff
I 1979 donerede Finn Nistrups forældre et beløb med henblik på, at ungdomsspillerne skulle have en årlig opmuntring. Så siden da er 126 ungdomsspillere hvert år blevet hyldet – en i hver årgang fra lilleput til junior. Kriteriet er ikke, at man er en god spiller, men at man er en god kammerat og aldrig bange for at give en hånd
Årets uddeling fandt sted under ungdommens juleafslutning uden den sygemeldte formand, så næstformanden fik æren til at motivere overrækkelserne vistnok for første gang og fik hjælp af trænerne.
Mustakim Aslam fik lilleputternes vandrepokal og en erindringspokal. Træningsflid og stor fremgang har præget hans sæson.
Hos drengene var den altid flittige Saif Ali Alam pokalmodtager. Udover at være en vigtig spiller har han også har sørget for at drengeholdet hver gang var fuldtalligt – måske med en enkelt undtagelse, men det var ikke hans skyld.
Aden Aftab var vistnok den første i klubbens historie, der fik en pokal. i 2021 juniorpokalerne efter en enkelt sæson i klubben. Spillemæssigt havde han en fantomsæson som gærdespiller og sprang hele 30 mand over på mammutstatistikken med sine sensationelle 637 point på en enkelt sæson, men først og fremmest har han været et medlem af den slags, som enhver træner ønsker sig, positiv og flittig.
Træner Said Alam overrækker til Mustakim Aslam hos lilleputterne
Træner Jonas giver drengepokalerne til Saif Ali Alam
Aden Aftab fik juniorpokalen og erindringspokal af Jonas
Aden Aftab, Mustakim Aslam og Saif Ali Alam.